החמצת אוקיינוסים

החמצת אוקיינוסים היא תופעה אשר במסגרתה חלה עלייה ברמת החומציות של מי האוקיינוסים עקב גדילת ריכוז הפחמן הדו-חמצני באטמוספירה בשנים האחרונות. ה-CO2 שבאטמוספירה מגיב עם המים ויוצר יוני H+, אשר סותרים את הרמה הבסיסית הטבעית הקיימת במי הים (pH > 7). בכך, תופעה זו גורמת לסביבת מי הים להפוך למעט חומצית (pH < 7).

רקע כימי 
במי האוקיינוסים, קיימת באופן טבעי חומצה פחמתית (H2CO3), אשר משמשת במים כבופר. חומצה זו מסוגלת להתפרק בשתי דרכים, כמתואר בתגובה הכימית הבאה:

HCO3- + H+ <-> H2CO3 <-> CO2 + H2O

לפי עיקרון לה-שטלייה, אם יוסיפו לסביבה בה נערכת התגובה CO2, ייווצרו מולקולות נוספות של חומצה פחמתית והתגובה כולה תנטה שמאלה. בצורה זו נוצרים יוני הידרוניום. ככל שכמות הפחמן הדו-חמצני המתווסף גדלה, כך גדלה גם כמות יוני ההידרוניום הנוצרים.

תהליך 
במהלך השנים האחרונות, ייצור הפחמן הדו-חמצני בידי האדם הלך וגבר, ובהתאם גדלו ריכוזי חלקיק זה באוויר; ב-1950 נצפו כ-310 חלקיקי CO2 על כל מיליון חלקיקים באוויר, לעומת כ-400 הנמדדים כיום (נכון ל-2013). עלייה זו, בשילוב עם התגובה הכימית הנזכרת, גורמת לעליית חומציות מי האוקיינוסים.

קישורים חיצוניים

הערות שוליים 

אוקיינוסים
כימיה אנליטית
פחמן